ꠛꠤꠀꠘ

ꠛꠤꠀꠘ (ꠁꠋꠟꠤꠡ: Dawn) ꠅꠁꠟ ꠖꠤꠘꠞ ꠅꠃ ꠡꠝꠄ ꠎꠦꠛꠟꠣ ꠀꠚꠔꠣꠛ (ꠡꠥꠞ꠆ꠎ) ꠃꠑꠣ ꠡꠥꠞꠥ ꠅꠄ ꠅꠃ ꠡꠝꠄ ꠕꠣꠇꠤ ꠡꠥꠞ꠆ꠎꠞ ꠔꠦꠎ ꠛꠣꠠꠣꠞ ꠀꠉ ꠚꠞ꠆ꠎꠘ꠆ꠔ⁕ ꠛꠤꠀꠘꠍꠣꠛꠣꠟꠣ ꠡꠥꠞ꠆ꠎ ꠃꠑꠣꠞ ꠡꠝꠄ  ꠀꠉ ꠛꠣꠠꠣꠞ ꠀꠡꠝꠣꠘꠧ ꠔꠥꠠꠣ ꠔꠥꠠꠣ ꠡꠥꠞ꠆ꠎꠞ ꠀꠟꠧ ꠚꠠꠦ⁕ ꠎꠖꠤꠅ ꠁꠋꠞꠦꠎꠤ Dawn ꠖꠤ ꠈꠣꠟꠤ ꠡꠥꠞ꠆ꠎ ꠃꠑꠣꠞ ꠀꠉꠞ ꠅꠈꠔ ꠛꠥꠎꠣꠘꠤ ꠅꠄ, ꠅꠁꠟꠦ ꠛꠤꠀꠘ ꠀꠞ Dawn ꠚꠥꠞꠣꠚꠥꠞꠤ ꠄꠈ ꠘꠣꠄ⁕ ꠛꠤꠀꠘ ꠈꠁꠔꠦ ꠖꠤꠘ ꠅꠞ ꠚꠄꠟꠣ ꠉꠣꠟꠣꠞꠦ ꠛꠥꠎꠣꠄ, ꠛꠤꠀꠘ ꠛꠣꠖꠦ ꠎꠦꠛꠟꠣ ꠡꠥꠞ꠆ꠎꠞ ꠔꠦꠎ ꠛꠣꠠꠦ ꠁ ꠡꠝꠄ ꠞꠦ ꠈꠄ ꠡꠈꠣꠟ ꠀꠞ ꠎꠦꠛꠟꠣ ꠀꠚꠔꠣꠛ ꠚꠥꠞꠣ ꠝꠣꠕꠣꠞ ꠃꠚꠞꠦ ꠃꠑꠤ ꠎꠣꠄ ꠁ ꠡꠝꠄꠞꠦ ꠈꠄ ꠝꠣꠖꠣꠘ⁕ꠎꠦꠛꠟꠣ ꠡꠥꠞ꠆ꠎꠞ ꠝꠣꠎꠈꠣꠘ ꠖꠤꠉꠘ꠆ꠔ(Horizon) ꠞ ১৮° ꠘꠤꠍꠦ ꠘꠣꠝꠦ ꠢꠦꠔꠦꠇꠥ ꠛꠤꠀꠘ ꠅꠄ⁕ 

 ꠛꠤꠀꠘꠞ ꠎꠣꠔ 
ꠛꠤꠀꠘ ꠡꠥꠞꠥ ꠅꠄ ꠖꠤꠘꠞ ꠚꠄꠟꠣ ꠀꠟꠧꠞ ꠖꠦꠈꠣ ꠚꠣꠅꠀꠞ ꠟꠉꠦ ꠟꠉꠦ ꠀꠞ ꠎꠔꠛꠤꠟ ꠗꠞꠤ ꠡꠥꠞ꠆ꠎꠞ ꠀꠟꠧꠞ ꠔꠦꠎ ꠛꠣꠠꠍꠦ ꠘꠣ ꠅꠔꠛꠤꠟ ꠕꠣꠈꠦ⁕ ꠛꠤꠀꠘꠞꠦ ৩ ꠛꠣꠐꠦ ꠛꠣꠐꠣ ꠎꠣꠄ, ꠛꠣꠐ ꠘꠤꠞ꠆ꠜꠞ ꠈꠞꠦ ꠀꠡꠝꠣꠘꠧ ꠀꠟꠧꠞ ꠛꠦꠡꠈꠝꠞ ꠃꠚꠞꠦ, ꠀꠟꠧꠞ ꠈꠝ ꠛꠦꠡ ꠑꠤꠇ ꠅꠄ ꠡꠈꠣꠟꠞ ꠡꠥꠞ꠆ꠎꠞ ꠝꠣꠎꠈꠣꠘꠞ ꠇꠥꠘꠣꠇꠥꠘꠤ ꠖꠥꠞꠁꠞ ꠃꠚꠞꠦꠖꠤ⁕ 
ꠛꠤꠀꠘ ꠅꠞ ৩ ꠛꠣꠐꠞ ꠘꠣꠝ ꠅꠁꠟ: astronomical, ꠚꠔꠣꠛꠣꠟꠣ (nautical) ꠀꠞ civil ꠛꠤꠀꠘ⁕

 ꠗꠞ꠆ꠝꠔ ꠛꠤꠀꠘ 
ꠁꠍꠟꠣꠝꠧ astronomical ꠛꠤꠀꠘ ꠞꠦ ꠈꠅꠀ ꠅꠄ ꠍꠥꠛꠢꠦ ꠇꠣꠎꠤꠛ (صبح کاذب) ꠀꠞ ꠚꠔꠣꠛꠣꠟꠣꠞꠦ ꠈꠅꠀ ꠅꠄ ꠡꠥꠢꠥꠞ (سحر)ꠄꠞꠛꠣꠖꠞ ꠡꠝꠄꠞꠦ ꠈꠅꠀ ꠅꠄ  ꠍꠥꠛꠢꠦ ꠍꠣꠖꠤꠇ( صبح صاد) ꠛꠣ ꠢꠣꠍꠣ ꠛꠤꠀꠘ, ꠀꠞ ꠅꠃ ꠡꠝꠄ ꠕꠣꠇꠤꠃ ꠞꠥꠎꠣ ꠞꠣꠈꠣꠞ ꠡꠝꠄ ꠡꠥꠞꠥ ꠅꠄ, ꠀꠞ ꠖꠤꠘꠞ ꠚꠄꠟꠣ ꠘꠝꠣꠎ ꠚꠎꠞꠞ ꠅꠈꠔ ꠡꠥꠞꠥ ꠅꠄ⁕ ꠛꠤꠀꠘ ꠘꠣꠝꠞ ꠄꠈꠐꠣ ꠍꠥꠞꠣ ꠀꠟ- ꠇꠥꠞꠀꠘꠧ ꠀꠍꠦ ꠍꠥꠞꠣ ꠀꠖ-ꠖꠥꠢꠣ ꠞ ꠅꠞ꠆ꠕ ꠅꠁꠟ ꠛꠤꠀꠘ⁕

ꠀꠞ꠆ꠔꠣꠔ


ꠇꠦꠐꠣꠉꠞꠤ:ꠛꠦꠁꠟ